અમદાવાદ: શહેરના ઓઢવ વિસ્તારમાં આવેલી વિજયાદશમી સોસાયટીમાં ખોટા દસ્તાવેજો ઊભા કરીને વિધવા માતાનું મકાન પુત્રએ પચાવી પાડતાં રામોલ પોલીસ સ્ટેશનમાં ફરિયાદ થઈ છે. ઓઢવ વિસ્તારમાં આવેલી વિજયાદશમી સોસાયટીમાં રહેતાં 53 વર્ષનાં મીનાબહેન સુરેન્દ્રકુમાર ભટ્ટે રામોલ પોલીસ સ્ટેશનમાં ઓસ્ટ્રે‌િલયા ‌િરટર્ન પુત્ર વિરુદ્ધમાં ખોટા દસ્તાવેજો ઊભા કરીને મકાન પચાવી પાડવાની ફરિયાદ કરી છે. મીનાબહેનના પતિ 30 વર્ષ પહેલાં મૃત્યુ પામ્યા હતા ત્યારે તે અને તેમનો પુત્ર ઋતુલ સંયુક્ત પરિવારમાં રહે છે. દસ વર્ષ પહેલાં સંયુકત મા‌િલકીના મકાન પર લોન લઇને મીનાબહેને ઋતુલને ઓસ્ટ્રે‌િલયા ભણવા માટે મોકલ્યો હતો.